**НЧ „ВЪЗРАЖДАНЕ-2001г.“СЕЛО БАРАКОВО,ОБЩИНА КОЧЕРИНОВО**

**……………………………………………………………………………………………**

**Отчет за дейността през 2019 година**

Настоящият разработен в съответствие с разпоредбите на чл. 26а, ал. 2 от Закона за народните читалища, културния календар и решения на читалищното настоятелство:

Основни функции и задачи на институцията са:
Отстояване позицията за водещо културно средище;
- Обогатяване на културния живот;
Развитие на библиотечната дейност;
- Превръщане на читалището в информационен център;
- Съхраняване на народните обичаи и традиции;
Развитие и подпомагане на любителското художествено творчество;
Работа по проекти;
Партниране с местното самоуправление за развитието на културните процеси.
Приоритетни задачи за изминалия отчетен период бяха:
- Уреждане и поддържане на общодостъпни библиотеки;
 - Работа в школи, концерти, фестивали;
- Предоставяне на компютри и интернет услуги по Програма „Глобални библиотеки";
- Кандидатстване, разработване и реализиране на проекти;

1. ДЕЙНОСТИ МЕРОПРИЯТИЯ :

2.1.   Библиотечна и информационна дейност

Основна цел в библиотечната дейност е привличане на читатели от най- ранна детска възраст. Към читалището функционират два отдела на библиотеката - за деца и за възрастни.

За популяризиране на дейността си читалищната библиотека организира:

 • Открити уроци, беседи, разговори, кътове и витрини, културни мероприятия, свързани с книгата.
• Запознаване на учениците с изискванията, условията и начина за ползване на необходимата литература в библиотеката;
• Работа с най-малките деца с цел зараждане интерес към книгата.
Бюджетните затруднения наложиха редуциран подход при набавянето на нови заглавия. През 2019 г. са получени 280 тома, от физически лица и една софийска книжарница.

- Уроци по родолюбие:
- Открити часове с децата от началния курс под надслов „Обичам да чета" и „Любими детски книги"
- Кътове, беседи, четения, презентации и чествания по случай бележити дати свързани с видни българи и събития.
- Четене-маратон, дискусия:"Книгата или компютърът".

 На 2 април, когато е Международният ден на детската книга, стартираме и ежеседмичната рубрика в детската градина „Приказен разказвач“.
- Инициативата „Чети с мен"се осъществиха много интересни колективни четения.

1 октомври - Денят на поезията - проведохме среща-разговор с големите ученици "Имаме ли нужда от поезия в забързаното ни време?"и съчетавайки го и с деня на възрастните хора, се рецитираха стихотворения за всички възрасти. Мотото, под което се отбележи беше „Към хората от третата възраст – с благодарност и респект“. Министерство на културата подържа регистър на библиотеките,където ежегодно подаваме данни за книжния фонд и дейностите на библиотеката.

Художествено - творческа дейност .

През изтеклия период читалището продължи работата си в посока привличане на деца и развиване на техните умения и таланти.Не минава честване,общоселско събитие или инициатива, без участието на местни деца. Настоятелството проучва и координира техните интереси и успешно ги прилага, когато е необходимо.

По традиция бяха проведени редица мероприятия и увеселения, свързани с обредния календар:

-Бабин ден, Трифон Зарезан, Сирни заговезни /ПРОШКА/,Баба Марта, Благовещение /Ден на майката/, Лазаровден, Цветница, Великден , Ден на християнското семейство,Коледа и др.

Трети март стана едно родолюбиво тържество, на което г-жа Миланова показа мултимедиен разказ за Руско-турската война, а деца и възрастни изпълниха патетично слово,стих и песни.

През м. март , на Тодоровден, се отзовахме на поканата на читалищното настоятелство в с. Бачево и бяхме гости на Тодорова кушия и празника там.

На 30 март посетихме Крива Паланка и Осоговски манастир в съседна Македония.

През април подпомогнахме с книги и участвахме в благотворителен базар, както и с финансови средства ,читалището в с. Скребатно, което пострада при пожар..

ДЕН НА СЛОВОТО И ПЕСЕНТА – така нарекохме най-българският ни празник – 24 май. Участие взеха децата от Детската ни градина,ученици и възрастни. Прослава на Светите братя Кирил и Методий,на азбуката,на словото, от което се раждат прекрасни песни.

Стана хубава традиция провеждането на пикник край Рилската света обител с хора от цялата община.Това става реалност,под егидата на Кмета на Община Кочериново г-н Иван Минков на Еньовден.

Основен момент в работата на читалищното настоятелство е подготовката и провеждането на Традиционния събор в края на август.Началото на празничната програма поставиха група деца, които с патос и много настроение, с трикольори и балони в ръце, рецитираха стихове за България, за добротата, усмивката и т.н.

С преплитане на традиция и съвременност, на 24 август, стари и млади се веселиха с песните на дует Пирин,духов оркестър със солист Емилия Трайкова и оркестър4 Синхрон“.

На 8 септември празнувахме Ден на плодородието , съвместно с Църковното настоятелство.На него се проведе кулинарен конкурс,базар „От бараковските градини“ и концертна програма.

 Традиционно всяка година на 5 октомври честваме Освобождението на Бараково и Пиринско от османско владичество. През 2019 г. отбелязахме 107 години от паметната дата 5.Х.1912 г.Започна тържеството с литургия в местния храм, след което о. Светослав отслужи заупокойна молитва за загиналите. Последва издигане на българския трибагреник ,програма и поднасяне на цветя на паметната плоча.

 Хубав спомен ни остана от пътуване до манастир Свети Наум,Охрид и езерото там през октомври, придружено с културна програма и веселие.

 Денят на народните будители 1-ви ноември празнувахме съвместно със сдружение „Заедно за успех“ с председател Даниела Миланова – местен историк.Презумпцията ни е да работим в името на добрата приемственост,да възпитаваме децата в родолюбие и зачитане на добрите ценности.

Културният живот през 2019 г. се обогати с 3 театрални постановки и 5 концерта на които бяхме доволна публика.

Ние сме с отворени очи за нуждаещите се и се включваме в дарителски кампании . Такава беше организирана пред Община Благоевград през март „От сръчните ръце на мама“ , където група наши членове подкрепиха инициативата за Кухнята за бедни. Всячески подпомагаме Дружеството на хора с увреждания,чийто клуб се намира в една сграда с кметството и читалището.

На 21 ноември – Деня на християнското семейство дарихме средства за болна женаэТова отново се осъществи под организацията на г-жа Даниела Миланова,която освен член на ръководството на читалището е и Председател на сдружение „Заедно за успех“ и общински съветникЗа всички ни е ясно :

 „РЪКА,КОЯТО ДАВА – НЕ ОБЕДНЯВА,

 СЪРЦЕ, КОЕТО ОБИЧА – НЕ ОСТАРЯВА!“

ИИ през 2019 г. в читалището се помещава „Креативна работилничка“ в рамките на проект „Твоят час“ с ръководител Евгения Милчева. Децата творят неуморно красиви неща,придобиват знания и умения, развиват въображение и сръчност.

Новогодишна вечер празнувахме заедно в механа Яна гр. Бобошево.

На 28 .12. с много подаръци,забавление и игри, 60 деца от 2 до 12 години посрещнаха добрия белобрад старец, Снежанка и Смехоранко.

Този истински празник за децата,стана реалност с финансовата подкрепа на Общинското ръководство,в лицето на Кмета г-н Минков и едноличните търговци на територията на Заводско селище и Бараково,земеделските производители Стоян Манчев и Кирил Кирилов, както и на задружните усилия на майките, организирани от Даниела Миланова . За празничното настроение спомогнаха от Парти център БОБО.

Читалищният секретар се възползва от събралото се множество да изрази благодарност за подкрепата, участието и присъствието на масовите прояви и камерните мероприятия на Кмета на Община Кочериново г-н Минков,на Председателя на ОбС гр.Кочериново г-н Везенков, Колектива на Детската градина в с. Бараково ,на Председателя на сдружение „Заедно за успех“ Даниела Миланова, чиято инициативност помага изключително много за читалищната ни дейност.